Erdo‘g‘an Suriya kelajagi uchun eng katta xavfni aytdi

Turkiya prezidenti Rajab Toyyib Erdo‘g‘an Suriyadagi Frot daryosining sharqiy qirg‘og‘ini eng xavfli hudud deb atadi.
Uning so‘zlariga ko‘ra, bu hududda Suriya kurdlarining o‘z-o‘zini mudofaa qilish kuchlari nazorat o‘rnatgan.
«Ayni vaqtda bu terrorchilik botqog‘i Suriya kelajagi uchun eng katta xavf hisoblanadi», degan Erdo‘g‘an.
U bu «botqoq» Anqaraning ayrim ittifoqchilari ko‘magi bilan kengayib borayotganini ta'kidlagan. Prezident bu so‘zlari bilan Qo‘shma shtatlar Suriyadagi muxolifatchi kurdlarni qo‘llab-quvvatlashiga ishora qilgan.